De to mænd var kort forinden - formentlig - brudt ind hos Havnekiosken på Havnegade i Hirtshals. Der var alarmen gået, og politiet sendte straks to patruljer afsted. Den ene tog motorvejen, og den anden tog den gamle hovedvej. Og det var på hovedvejen ved Tornby, at patruljen mødte en personbil, som de fandt mistænkelig. Og det viste sig, at det var to gamle kendinge af politiet, der sad i bilen. Med sig havde de to på henholdsvis 36 og 38 år en større mængde tobaksvarer og spiritus, som politiet formoder stammer fra indbruddet i Hirtshals. Bilen, de to kørte i, er en Toyota Corolla, og den viste sig at være stjålet fra Limfjordsvej i Nørresundby.

Referat:
To mænd blev natten til mandag anholdt i en bil fyldt med tyvekoster.